text: Haderslev Sygehus gøres klar til flygtninge
  11 september 2015 kl. 05.52
  Håndværkere er gået i gang med at gøre det nedlagte sygehus indflytningsklar. De første flygtninge kan flytte ind allerede i starten af næste uge.
  Allerede fra i dag fredag skal sygehuset være klar til at tage imod nogle af de flygtninge, der på det seneste er ankommet til Danmark.
  Ifølge borgmester Hans Peter Geil så har Udlændingestyrelsen brug for et modtagecenter, hvor flygtninge kan få et midlertidigt ophold og hvor de kan blive screenet medicinsk.
  -Vi fik en henvendelse fra Udlændingestyrelsen onsdag aften. Det skete på baggrund af den situation hvor der gik flere hundrede flygtninge rundt på motorvejen. Det fortæller Haderslevs borgmester Hans Peter Geil til TV SYD.
  -Men om der kommer nogle flygtninge og i givet fald hvor mange der kommer, det ved jeg ikke, siger Hans Peter Geil.
  